Un șirag de flori din PET-uri, lung de 330 de metri și realizat de copii de grădiniță din Satu Mare, a intrat în Cartea Recordurilor
O asociație din Satu Mare și 11 grădinițe din județ au intrat în Cartea Recordurilor România cu o acțiune inedită: un șirag de flori realizate din PET-uri, lung de peste 330 de metri, scrie Agerpres. Inițiativa, lansată cu ocazia Zilei Europene a Parcurilor, a fost extrem de bine primită de copii și părinți, astfel că ceea ce se dorea o simplă acțiune de mediu s-a transformat într-o adevărată performanță, recunoscută la nivel național.